24.2.2023.
LV
Eiropas Savienības Oficiālais Vēstnesis
C 68 A/9
2.4.
Pārbaudījumi Ja jūs atbilstat dalības nosacījumiem un ierindojaties starp labākajiem(-ām) kandidātiem(-ēm) kvalifikācijas novērtējumā (ja tāds ir paredzēts), jūs uzaicinās uz pārbaudījumiem.
Visi pārbaudījumi ir obligāti, un tajos atlasa labākos kandidātus(-es).
Maksimālais pārbaudījumiem pielaižamo kandidātu(-šu) skaits ir noteikts paziņojumā.
Pārbaudījumu apraksts un informācija par vērtēšanu atrodama paziņojumā.
Tehniskie parametri – tiešsaistes testi (MCQ un rakstisks pārbaudījums) Tiešsaistē rīkotajiem pārbaudījumiem Eiropas Parlaments izvēlas pakalpojumu sniedzēju.
Jums ir nepieciešams dators (galda vai pārnēsājamais), kas atbilst šādām prasībām: — operētājsistēma Microsoft Windows 10 vai jaunāka vai Apple OS X 10.13 vai jaunāka Mac datoru gadījumā, — 1 GB brīvas vietas uz cietā diska, — ar datoru savienota vai tajā iebūvēta priekšējā kamera, — interneta pieslēgums, — 4 GB RAM.
Pirms pārbaudījumiem jūs informēs par jebkādām iespējamām izmaiņām minimālajās tehniskajās prasībās, kas izriet no programmatūras atjaunināšanas.
Operētājsistēmas XP, Vista un vecākas, Windows 10 S, Windows ARM (RT), MacOS, kas vecākas par 10.11, IOS (Ipad, Iphone), Android, Chromebook, virtuālā mašīna, Linux (Debian, Ubuntu u. c.) un 32 bitu OS nav derīgas.
Jums ir nepieciešamas arī administratora tiesības attiecīgajā galda vai pārnēsājamajā datorā, lai pārbaudījuma norises laikā bloķētu pieeju visām lietotnēm (dokumentiem, citai programmatūrai, tīmekļa vietnēm u. c.), izņemot to rīkojošā pakalpojuma sniedzēja lietotni.
Jums ir jāpārliecinās, ka datorā ir iestatīts pareizs datums un laiks un ka tā ekrāna izšķirtspēja ir atbilstoša.
Pēc iespējas agrāk (vismaz nedēļu pirms pārbaudījuma) lietotne ir jālejupielādē, jāuzstāda, jāpārbauda un jānotestē.
Lai pēc uzstādīšanas lietotni notestētu, jums, tai pieslēdzoties, būs jāveic simulācijas tests.
Šis simulācijas tests ir obligāts, un tas jāveic datorā, kuru paredzēts izmantot pārbaudījuma dienā.
Simulācijas testa rezultāti netiek vērtēti.
Tas ļauj iepazīties ar lietotni un to, kā tā izmantojama.
Visām pretvīrusu lietotnēm pārnēsājamajā vai galda datorā pārbaudījuma laikā ir jābūt deaktivētām.
Ja kādā no konkursa/atlases procedūras posmiem rodas tehniska problēma, par to ir jāinformē Talantu atlases nodaļa, izmantojot Apply4EP kontu, skaidri norādot konkursa/atlases procedūras numuru un nosaukumu un radušos problēmu, lai mēs varētu šo jautājumu izskatīt un attiecīgā gadījumā problēmu novērst.
Pārbaudījuma dienā: ir jāizdara viss nepieciešamais, lai pārbaudījuma laikā nebūtu jāatiet no datora.
Plašāka informācija par pārbaudījuma norisi un to, ko darīt un nedarīt tā laikā, ir atrodama informatīvajos materiālos, kas jums tiks nosūtīti kopā ar uzaicinājuma uz pārbaudījumu vēstuli.
Ja pārbaudījuma laikā rodas kāda problēma, nekavējoties sazinieties ar pakalpojumu sniedzēju pa tālruni + 33 1 76 41 14 88, lai problēmu varētu atrisināt un pārbaudījumu turpināt.
Ja dalība tiek pārtraukta, atbildes netiek vērtētas.
Datums un laiks, kas norādīts uzaicinājumā uz rakstisko pārbaudījumu (vai MCQ) tiešsaistē, ir vienīgais iespējamais.
Ja tajā laikā pārbaudījumu nav iespējams veikt, cita iespēja netiek piedāvāta.
Arī tad, ja organizatorisku iemeslu dēļ pārbaudījumi notiek vienā dienā, to vērtēšana notiek tādā secībā, kādā tie minēti paziņojumā.
Ja kandidāts(-e) testā/pārbaudījumā neiegūst prasīto minimālo punktu skaitu, atlases komisija nākamā pārbaudījuma rezultātus nevērtē.
2.5.
Piemēroto kandidātu saraksts Piemēroto kandidātu sarakstu ar atlasīto kanditātu(-šu) vārdiem publisko.